Nüt Nöis: d Sunne schiint immer no nid. Drum hei mir e Outofahrt richtig Lloret gmacht. Bi San Feliu de Guixols si mer üse nöchscht Camping go aluege. Lärmigi Strass, 350 steili Meter zum Strand (dä wär schön) u der Platz säuber ou nid wie im Internet. (Fazit:  Im Internet isch nid aues wahr!) Uf der kurveriche Küschtestrass bis Blanes hei mer X Cämpings agluegt, aber richtig gfaue het üs kene. Drum blibe mir äuwä grad chlei lenger aus plant uf em Cala Gogo. Der Strand isch super, u we d Sunne chunnt, verfrürt der Thierry sicher ou nid im Pool.